《过高庵荔枝园与同游诸君野服散坐并赋》
明代·王弘诲

归来潇洒厌缁尘，独乐园中寄傲身。自拟林泉求胜友，肯令风傲负閒人。

荔枝丛里丁香信，瘿木尊前漉酒巾。身健心閒俱不偶，可能疏散任吾真。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。